বাবা মায়েরা সঠিক সময়ে বেতন দেননি। এই অপরাধে ১৬টি শিশুকে ৫ ঘণ্টা বেসমেন্টে আটকে রেখে ‘শিক্ষা’ দিল কিন্ডারগার্টেন স্কুল।
ঘটনা দিল্লির হজ কাজী অঞ্চলের একটি মেয়েদের কিন্ডারগার্টেন স্কুলের। গতকাল বেতন না দেওয়ার অপরাধে ১৬টি শিশুকে একটি বদ্ধ ঘরে আটকে রাখে স্কুল কর্তৃপক্ষ। খিদেয়-তৃষ্ণায় অসহায় শিশুরা কাঁদতে থাকলেও মন গলেনি তাদের। বীভৎস গরমে দমবন্ধ পরিবেশে বেশ কয়েকজন অসুস্থও হয়ে পড়ে। 

এই বিষয়ে অন্যান্য খবর

স্কুলের মধ্যেই ৮ মাস ধরে ধর্ষণ, অভিযুক্তদের তালিকা দেখলে শিউরে উঠবেন
ছাত্রীদের শৌচাগারে গোপন ক্যামেরা, ফাঁসলেন স্কুল প্রিন্সিপালও


জিয়া-উদ-দিন, এক আটক শিশুর অভিভাবক একটি জাতীয় গণমাধ্যমকে জানান, ‘‘আমার মেয়ের সমস্ত বকেয়া আগেও মিটিয়ে দিয়েছি। রসিদ দেখানোর পরেও কর্তৃপক্ষ ক্ষমা চায়নি।’’
জুভেনাইল জাস্টিস অ্যাক্ট-এর ৭৫ নং ধারায় স্কুলের বিরুদ্ধে মামলা রুজু করেছে পুলিশ।